**ANUNŢ**

**Ministerul Justiției organizează interviu pentru** **dobândirea calității de expert tehnic judiciar de către persoanele care au titlul de academician, profesor universitar sau conferențiar universitar, doctor docent ori doctor în anumite specializări din *Nomenclatorul specializărilor expertizei tehnice judiciare*[[1]](#footnote-2).**

**Publicat:**

**06 septembrie 2023**

1. **Organizator**

Ministerul Justiției.

1. **Tipul și scopul interviului**

Interviu pentru dobândirea calității de expert tehnic judiciar de către persoanele care au titlul de academician, profesor universitar sau conferențiar universitar, doctor docent ori doctor într-una sau mai multe dintre următoarele specializări:

1. Aeronave și motoare de aviație
2. Agricultură
3. Amenajări și construcții hidrotehnice
4. Analiza apei
5. Apicultură
6. Arheologie
7. Arhitectură
8. Arte plastice

Arte plastice (1) Pictură

Arte plastice (2) Sculptură

Arte plastice (3) Grafică

Arte plastice (4) Fotografie - videoprocesarea computerizată a imaginii

1. Automatică și informatică industrială
2. Autovehicule, circulație rutieră
3. Biologie
4. Calculatoare
5. Cauciuc mase plastice
6. Chimia și ingineria substanțelor organice, petrochimie și carbochimie
7. Chimie
8. Cinegetică
9. Construcții civile, industriale și agricole
10. Construcții miniere
11. Drepturi bănești cuvenite inventatorilor
12. Echipamente și instalații de aviație
13. Echipamente și sisteme de comandă și control pentru autovehicule
14. Ecologie și protecția mediului
15. Electromecanică
16. Electronică de putere și acționări electrice
17. Electrotehnică
18. Exploatări forestiere
19. Fizică
20. Foto-video
21. Geologie
22. Horticultură
23. Informatică
24. Ingineria prelucrării lemnului
25. Inginerie sanitară și protecția mediului
26. Instalații pentru construcții
27. Îmbunătățiri funciare și dezvoltare rurală
28. Mașini și echipamente miniere
29. Mașini și instalații pentru agricultură și industrie alimentară
30. Materiale de construcții
31. Mecanică fină și nanotehnologii
32. Medicină veterinară
33. Merceologie și managementul calității
34. Metale prețioase
35. Metalurgie
36. Metrologie
37. Organizarea muncii, salarizare
38. Piscicultură și acvacultură
39. Poligrafie
40. Poluare fonică
41. Prelucrarea petrolului și petrochimie
42. Procese pirogene și incendii
43. Proprietate intelectuală (1) - Dreptul de autor și drepturile conexe Proprietate intelectuală (2) - Proprietate industrială

Proprietate industrială (1) - Brevete de invenție

Proprietate industrială (2) - Mărci și indicații geografice

Proprietate industrială (3) - Desene și modele industriale

Proprietate industrială (4) - Topografii de circuite integrate

1. Radiochimie
2. Rețele și software de telecomunicații
3. Silvicultură
4. Sisteme și echipamente termice
5. Tehnologia construcțiilor de mașini
6. Topografie, cadastru și geodezie
7. Urbanism și amenajarea teritoriului
8. Vinificație
9. Zootehnie
10. **Temei legal**

a) Ordonanța Guvernului nr. 2/2000 privind organizarea activității de expertiză tehnică judiciară și extrajudiciară, cu modificările și completările ulterioare.

b) Ordinul ministrului justiției nr. 1322/C/2000 pentru aprobarea Regulamentului privind atribuirea calității de expert tehnic judiciar și de specialist, cu modificările și completările ulterioare.

1. **Data**

04 – 12 decembrie 2023

În cazul în care există un număr mare de candidați, se poate face programarea candidaților la susținerea interviului pe o durată de mai multe zile.

1. **Locația**

Sediul Ministerului Justiției din municipiul București, strada Apolodor, nr. 17, sectorul 5.

1. **Modalitatea de verificare a cunoștințelor**

Probă orală.

1. **Perioada de înscriere**

07 septembrie - 03 noiembrie 2023 (ultima zi de primire a dosarelor de înscriere).

1. **Locul înscrierii**

Dosarele de înscriere se vor depune într-una din următoarele modalități:

- personal, la sediul Ministerului Justiției, din municipiul București, strada Apolodor, nr. 17, sectorul 5;

- personal, la Biroul local pentru expertize judiciare tehnice și contabile din cadrul tribunalului în raza căruia domiciliază candidatul;

- prin servicii poștale ori de curierat rapid (fără indicarea unei persoane de contact din cadrul destinatarului).

**În ipoteza transmiterii dosarelor de înscriere prin servicii poștale sau de curierat rapid, documentele din dosarele de înscriere se vor depune fie în original, fie în copie legalizată.**

1. **Dosarul de înscriere**

Dosarul de înscriere va cuprinde:

**a)** cererea de înscriere, care se va redacta în limba română și în care se vor înscrie date privind solicitantul: nume, prenume, cod numeric personal, cetățenie, adresa de domiciliu în statul membru UE sau SEE și, dacă există, adresa de reședința, telefon, fax, e-mail, pagina de internet. În cerere se va face mențiune despre sesiunea de interviu si specializarea la care candidează;

**b)** copia legalizată sau certificată pentru conformitate cu originalul a documentului cu care se face dovada îndeplinirii condiției prevăzute la art. 12 alin. (1) lit. c) din Ordonanța Guvernului nr. 2/2000, cu modificările și completările ulterioare: candidatul are titlul de academician, profesor universitar sau conferențiar universitar, doctor docent ori doctor în specializarea pentru care candidează. Dacă documentul este emis în altă limbă decât cea română, se va depune și traducerea în limba română, legalizată, a documentului respectiv.

În situația în care candidatului care a obținut titlul de doctor nu i s-a eliberat încă diploma de doctor, acesta va depune la dosar:

- copia ordinului ministrului educației naționale prin care i s-a atribuit titlul de doctor;

- adeverință, în original sau copie legalizată ori certificată pentru conformitate cu originalul, de la universitatea la care a susținut doctoratul, prin care să se ateste că persoana deține titlul de doctor, domeniul și specializarea în care a susținut lucrarea, precum și titlul tezei de doctorat;

**c)** adeverință, în original sau copie legalizată, de la universitatea la care a susținut doctoratul, prin care să se precizeze, în funcție de domeniul și specializarea lucrării, precum și în funcție de titlul tezei de doctorat, în care dintre cele 60 de specializări menționate anterior poate fi autorizat ca expert tehnic judiciar;

**d)** copia actului de identitate și, dacă este necesar, a altui act doveditor al cetățeniei unuia dintre statele membre ale UE sau aparținând SEE;

**e)** copia legalizată sau certificată pentru conformitate cu originalul a atestatului de cunoaștere a limbii române de către cetățeanul statului membru UE sau SEE, altul decât România. Dacă documentul este emis în altă limbă decât cea română, se va depune și traducerea în limba română, legalizată, a documentului respectiv;

**f)** declarație pe propria răspundere că solicitantul are capacitate de exercițiu deplină, în original, redactată în limba română;

**g)** copie legalizată sau certificată pentru conformitate cu originalul a diplomei de absolvire a instituției de învățământ superior, în domeniul din care face parte specializarea pentru care solicită atribuirea calității de expert tehnic judiciar. Dacă diploma a fost obținută într-un stat membru al UE ori aparținând SEE, altul decât România, se va depune și dovada recunoașterii diplomei potrivit Legii nr. 200/2004, cu modificările și completările ulterioare. Dacă documentul este emis în altă limbă decât cea română, se va depune și traducerea în limba română, legalizată, a documentului respectiv;

**h)** copia documentului prin care se face dovada, conform legislației țării emitente, că solicitantul îndeplinește condiția privind stagiul (vechimea în activitate) de cel puțin 3 ani în specializarea în care a obținut diploma. Dacă documentul este emis în altă limbă decât cea română, se va depune și traducerea în limba română, legalizată, a documentului respectiv;

**i)** certificatul de cazier judiciar, în original, aflat în termenul de valabilitate. Dacă acesta este emis în altă limbă decât cea română, se va depune și traducerea în limba română, legalizată, a documentului respectiv;

**j)** recomandare privind buna reputație profesională și socială, în original, obținută de la locul de muncă, asociații profesionale din domeniu sau, după caz, de la alte organizații sau instituții cu care a colaborat. Dacă documentul este emis în altă limbă decât cea română, se va depune și traducerea în limba română, legalizată, a documentului respectiv;

**k)** dovada plății taxei de înscriere la interviu, în original;

**l)** dovada că este apt din punct de vedere medical pentru îndeplinirea activității de expert tehnic judiciar (adeverință medicală eliberată de medicul de medicina muncii);

**m)** acordul privind prelucrarea datelor cu caracter personal.

1. **Taxa de înscriere**

350 lei.

Taxa de înscriere la interviu se poate plăti la casieria Ministerului Justiției din municipiul București, str. Apolodor, nr. 17, sectorul 5, sau în contul bancar al Ministerului Justiției:

*Beneficiar*: Ministerul Justiției

*Cod fiscal*: 4265841

*Adresă*: str. Apolodor, nr. 17

*Cod IBAN*: **RO86 TREZ 7002 0E33 0500 XXXX**

*Deschis la*: Trezoreria operativă a Municipiului București

*Reprezentând*: „*Taxă interviu ETJ, nume și prenume candidat*” – **mențiuni obligatorii.**

1. **Afișarea rezultatelor verificării îndeplinirii condițiilor de înscriere la interviu**

20 noiembrie 2023

1. **Tematica**

***12.1. Ordonanța Guvernului nr. 2/2000 privind organizarea activității de expertiză tehnică judiciară și extrajudiciară, cu modificările și completările ulterioare.***

1. Dispoziții generale privind organizarea activității de expertiză tehnică judiciară.

2. Calitatea de expert tehnic judiciar.

3. Reguli procedurale privind expertiza tehnică judiciară.

4. Organizarea activității de expertiză tehnică extrajudiciară.

5. Atribuțiile Biroului central pentru expertize tehnice judiciare și ale birourilor locale pentru expertize judiciare tehnice și contabile din cadrul tribunalelor.

6. Răspunderi și sancțiuni pentru neefectuarea expertizei tehnice judiciare.

7. Dispoziții tranzitorii și finale privind organizarea activității de expertiză tehnică judiciară.

***12.2. Regulamentul privind atribuirea calității de expert tehnic judiciar și de specialist, aprobat prin Ordinul ministrului justiției nr. 1322/C din 21 iunie 2000, cu modificările și completările ulterioare.***

1. Dispoziții generale privind atribuirea calității de expert tehnic judiciar și de specialist.

2. Examenul pentru atribuirea calității de expert tehnic judiciar.

3. Interviul pentru atribuirea calității de expert tehnic judiciar.

4. Organizarea testării specialiștilor.

5. Dispoziții privind experții tehnici judiciari care au dobândit această calitate într-un stat membru al Uniunii Europene ori aparținând Spațiului Economic European.

6. Dispoziții finale privind atribuirea calității de expert tehnic judiciar și de specialist.

***12.3. Codul de procedură civilă***

1. Amenzi judiciare și despăgubiri.

2. Expertiza.

***12.4. Codul de procedură penală***

1. Expertiza și constatarea.

2. Abateri judiciare.

1. **Bibliografia**
   1. Ordonanța Guvernului nr. 2/2000 privind organizarea activității de expertiză tehnică judiciară și extrajudiciară, cu modificările și completările ulterioare.
   2. Regulamentul privind atribuirea calității de expert tehnic judiciar și de specialist, aprobat prin Ordinul ministrului justiției nr. 1322/C din 21 iunie 2000, cu modificările și completările ulterioare.
   3. Nomenclatorul specializărilor expertizei tehnice judiciare, aprobat prin Ordinul ministrului justiției nr. 199/C din 18 ianuarie 2010, cu modificările și completările ulterioare.
   4. Codul de procedură civilă, republicat, cu modificările și completările ulterioare (Legea nr. 134/2010): art. 187 - 191 (Amenzi judiciare și despăgubiri), art. 262, art. 330 – 340 (Expertiza).
   5. Codul de procedură penală, cu modificările și completările ulterioare (Legea nr. 135/2010): art. 172 - art. 1811 (Expertiza și constatarea), art. 283 - 284 (Abateri judiciare).
2. **Afișare rezultate interviu**

14 decembrie 2023

1. **Informații suplimentare**

Informații suplimentare pot fi obținute de la personalul Biroului local pentru expertize judiciare tehnice și contabile din cadrul tribunalului în raza căruia domiciliază candidații, precum și de la personalul Biroului central pentru expertize tehnice judiciare din cadrul Ministerului Justiției (telefon: 037.204.1280 și 037.204.1283).

**Notă:**

1. Candidații sunt rugați să acorde atenție sporită dispozițiilor legale privind actele ce trebuie depuse la dosarul de înscriere, atât sub aspectul conținutului care atestă îndeplinirea condițiilor legale, cât și al formei cerute actului (original / copie legalizată/ copie, după caz).

**2. Pentru verificarea conformității copiilor cu originalul, candidații vor prezenta și originalul documentelor depuse, în copie, la dosarul de înscriere.**

3. Bibliografia este orientativă și minimală, putând fi consultate și alte acte normative sau lucrări de specialitate din domeniu. Lucrările de specialitate sau orice altă documentație, consultate în vederea prezentării la examinare, se vor actualiza în raport cu modificările legislative intervenite până la data publicării anunțului privind organizarea interviului.

4. Toate actele normative menționate sunt publicate în Monitorul Oficial al României, Partea I.

5. Datele privind locația exactă a susținerii interviului și repartizarea candidaților vor fi făcute publice în timp util. Candidații sunt rugați să respecte data și ora programării.

6. *În documentul de plată a taxei de înscriere, trebuie înscris numărul contului în care se face plata, astfel cum este acesta indicat în anunț. Neînscrierea numărului contului sau înscrierea sa eronată va fi considerată neîndeplinirea condiției de plată a taxei de înscriere.*

7. Taxa de înscriere nu se restituie.

8. Dosarul de înscriere sau acte din acesta nu se restituie. Nu se eliberează copii din dosar.

9. Prevederile art. 11 și ale art. 12 alin. (1) din Regulamentul privind atribuirea calității de expert tehnic judiciar și de specialist, aprobat prin Ordinul ministrului justiției nr. 1322/C din 21 iunie 2000, cu modificările și completările ulterioare, nu sunt aplicabile.

10. În cazul în care există un număr mare de candidați, calendarul de organizare a interviului poate suferi modificări, ce vor fi comunicate în timp util.

1. Aprobat prin Ordinul ministrului justiției nr. 199/C din 18 ianuarie 2010, cu modificările ulterioare, publicat în Monitorul Oficial al României, Partea I, nr. 78 din 04 februarie 2010. [↑](#footnote-ref-2)